CELEX: 62017TN0734
Language: hr
Date: 2017-11-03 00:00:00
Title: Predmet T-734/17: Tužba podnesena 3. studenoga 2017. – ViaSat protiv Komisije

22.1.2018   
            
            
               HR
            
            
               Službeni list Europske unije
            
            
               C 22/48
            
         Tužba podnesena 3. studenoga 2017. – ViaSat protiv Komisije
   (Predmet T-734/17)
   (2018/C 022/64)
   Jezik postupka: engleski
   
      Stranke
   
   
      Tužitelj: ViaSat, Inc. (Carlsbad, Kalifornija, Sjedinjene Američke Države) (zastupnici: J. Ruiz Calzado, L. Marco Perpiñà, i S. Semey, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Komisijinu prešutnu negativnu odluku od 24. kolovoza 2017., koja se temelji na članku 8. stavku 3. Uredbe br. 1049/2001, a koja je posljedica toga da Europska komisija nije u propisanom roku odgovorila na tužiteljev ponovni zahtjev za pristup dokumentima od 10. srpnja 2017., u vezi sa zahtjevom za pristup dokumentima koji je zaprimljen 2. svibnja 2017. pod brojem 2017/2592, u dijelu u kojem se odnosi na informacije koje su pružene ili izmijenjene u kontekstu poziva na podnošenje prijava za paneuropske sustave za pružanje pokretnih satelitskih usluga;
            
         
               —
            
            
               Komisiji naloži snošenje troškova, uključujući troškova bilo kojeg intervenijenta.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               —
            
            
               Prvi tužbeni razlog, temelji se na tome da je Komisija povrijedila svoju obvezu obrazlaganja koju je dužna ispuniti na temelju članka 296. stavka 2. UFEU-a.
            
         
               —
            
            
               Drugi tužbeni razlog, temelji se na tome da Komisija nije konkretno i pojedinačno ispitala zatražene dokumente.